ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 1/2550เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล(ฉบับที่ 6) อาศัยอํานาจตามความในมาตรา 141(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 โดยได้รับความเห็นชอบจากคณะกรรมการ ก.ล.ต. ประกอบกับข้อ 16 โดยได้รับความเห็นชอบจากคณะกรรมการ ก.ล.ต. และข้อ 4(2) ข้อ 18(6) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็นวรรคสองของข้อ 11 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2548 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล (ฉบับที่ 3) ลงวันที่ 22 มิถุนายน พ.ศ. 2548 "ความในวรรคหนึ่งมิให้นํามาใช้บังคับกับกรณีดังต่อไปนี้ (1) กองทุนรวมเปิดที่มีเหตุต้องเลิกกองทุนรวมโดยเหตุดังกล่าวเกิดขึ้นก่อนหรือในวันที่ครบกําหนดจัดทําและจัดส่งหนังสือชี้ชวน (2) บริษัทจัดการกองทุนรวมได้รับผ่อนผันจากสํานักงานในกรณีที่มีเหตุจําเป็นและสมควร"ข้อ ๒ ให้ยกเลิกความใน (2) ของข้อ 14 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 6/2549 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล (ฉบับที่ 5) ลงวันที่ 14 มีนาคม พ.ศ. 2549 และให้ใช้ความต่อไปนี้แทน "(2) ไม่จัดสรรหน่วยลงทุนให้แก่บุคคลใดหรือกลุ่มบุคคลเดียวกันใดเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด เว้นแต่เป็นกรณีดังต่อไปนี้ (ก) เป็นการเสนอขายหน่วยลงทุนของกองทุนรวมดังต่อไปนี้ 1. กองทุนรวมวายุภักษ์ 2. กองทุนรวมตราสารแห่งทุนซึ่งมิใช่กองทุนรวมที่ลงทุนในต่างประเทศ หรือ 3. กองทุนรวมตลาดเงินที่โครงการจัดการกองทุนรวมดังกล่าวกําหนดการดํารงอายุถัวเฉลี่ยแบบถ่วงน้ําหนักของกระแสเงินที่จะได้รับจากทรัพย์สินที่กองทุนรวมลงทุนไว้ (portfolio duration) ณ ขณะใดขณะหนึ่งไม่เกินหกเดือน แต่ทั้งนี้ การจัดสรรหน่วยลงทุนให้บุคคลใดหรือกลุ่มบุคคลเดียวกันใดต้องไม่เกินร้อยละห้าสิบของจํานวนหน่วยลงทุนที่จําหน่ายได้แล้วทั้งหมด (ข) บุคคลที่ได้รับการจัดสรรหน่วยลงทุนเป็นกองทุนบําเหน็จบํานาญข้าราชการ กองทุนประกันสังคม กองทุนสํารองเลี้ยงชีพ หรือกองทุนรวมเพื่อผู้ลงทุนทั่วไป (ค) บุคคลที่ได้รับการจัดสรรหน่วยลงทุนเป็นนิติบุคคลที่จัดตั้งขึ้นตามกฎหมายไทยซึ่งไม่อยู่ภายใต้บังคับต้องเสียภาษีเงินได้นิติบุคคล เช่น ธนาคารออมสิน ตลาดหลักทรัพย์แห่งประเทศไทย มูลนิธิ หรือวัด เป็นต้น(ง) บุคคลอื่นใดที่ได้รับการผ่อนผันจากสํานักงานเมื่อมีเหตุจําเป็นและสมควร"ข้อ ๓ ให้ยกเลิกความใน (2) และ (3) ของข้อ 21/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 6/2549 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล (ฉบับที่ 5) ลงวันที่ 14 มีนาคม พ.ศ. 2549 และให้ใช้ความต่อไปนี้แทน "(2) เป็นการถือหน่วยลงทุนในกองทุนรวมตามหลักเกณฑ์และเงื่อนไขที่กําหนดตามข้อ 14(2)(ก) (3) เป็นการถือหน่วยลงทุนโดยบุคคลตามข้อ 14(2)(ข) (ค) หรือ (ง)" ข้อ ๔ ให้ยกเลิกความในข้อ 21/3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 6/2549 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล (ฉบับที่ 5) ลงวันที่ 14 มีนาคม พ.ศ. 2549 และให้ใช้ความต่อไปนี้แทน"ข้อ 21/3 ในกรณีที่มีเหตุอันควรสงสัยว่าอาจมีการจัดตั้ง จัดการ หรือใช้กองทุนรวมเพื่อผู้ลงทุนทั่วไปเพื่อการแสวงหาประโยชน์จากการลงทุนของบุคคลหรือกลุ่มบุคคลใดเป็นการเฉพาะ หรือเพื่อเป็นเครื่องมือในการบริหารจัดการทรัพย์สินหรือธุรกิจของบุคคลหรือกลุ่มบุคคลใด สํานักงานจะดําเนินการดังต่อไปนี้ (1) แจ้งให้บริษัทจัดการกองทุนรวมหรือบุคคลที่เกี่ยวข้องทําการชี้แจง แสดงเหตุผล ข้อเท็จจริง และหลักฐานภายในระยะเวลาที่สํานักงานกําหนด(2) ในกรณีที่ไม่มีการชี้แจงตาม (1) หรือชี้แจงแล้วแต่ไม่อาจพิสูจน์หรือทําให้เชื่อได้ว่าการจัดตั้งกองทุนรวมดังกล่าวเป็นการจัดตั้งกองทุนรวมเพื่อผู้ลงทุนทั่วไปอย่างแท้จริง สํานักงานจะสั่งให้บริษัทจัดการกองทุนรวมทําการแก้ไข หรือดําเนินการใด ๆ ภายในระยะเวลาที่กําหนด เพื่อให้กองทุนรวมที่จัดตั้งขึ้นนั้นเป็นกองทุนรวมเพื่อผู้ลงทุนทั่วไปอย่างแท้จริง(3) ในกรณีที่บริษัทจัดการกองทุนรวมไม่สามารถดําเนินการตามที่สํานักงานสั่งตาม (2) หรือดําเนินการแล้วแต่ไม่สามารถทําให้กองทุนรวมนั้นเป็นกองทุนรวมเพื่อผู้ลงทุนทั่วไปอย่างแท้จริง สํานักงานจะเพิกถอนการอนุมัติให้จัดตั้งและจัดการกองทุนรวมนั้น"ข้อ ๕ ให้ยกเลิกบทนิยามคําว่า "ผู้ประกัน" ในข้อ 22 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และให้ใช้ความต่อไปนี้แทน ""ผู้ประกัน" หมายความว่า ผู้ที่ทําสัญญาประกันกับบริษัทจัดการกองทุนรวมในการให้ประกันว่าผู้ถือหน่วยลงทุนจะได้รับชําระเงินลงทุน หรือเงินลงทุนและผลตอบแทน แล้วแต่กรณี ตามจํานวนที่รับประกันไว้"ข้อ ๖ ให้เพิ่มความต่อไปนี้เป็นข้อ 25 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 "ข้อ 25 ผู้ประกันของกองทุนรวมมีประกันต้องมิใช่ผู้ดูแลผลประโยชน์ของกองทุนรวมมีประกันดังกล่าว"ข้อ ๗ ให้เพิ่มความต่อไปนี้เป็นข้อ 34/2 ของหมวด 6/1 หลักเกณฑ์เพิ่มเติมของกองทุนรวมสําหรับผู้ลงทุนในต่างประเทศ แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2548 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล (ฉบับที่ 3) ลงวันที่ 22 มิถุนายน พ.ศ. 2548 "ข้อ 34/2 ในกรณีที่มีเหตุจําเป็นและสมควร บริษัทจัดการกองทุนรวมอาจขอผ่อนผันเหตุของการสิ้นสุดลงของการอนุมัติให้จัดตั้งและจัดการกองทุนรวมตามข้อ 20(1) และ (2) หรือการดําเนินการตามข้อ 20 วรรคสอง ต่อสํานักงานได้"ข้อ ๘ ให้เพิ่มความดังต่อไปนี้เป็น (4) ของข้อ 45 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 ซึ่งถูกแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2548 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล (ฉบับที่ 3) ลงวันที่ 22 มิถุนายน พ.ศ. 2548 "(4) มีข้อความที่ให้ลูกค้ามีสิทธิเลิกสัญญารับจัดการกองทุนส่วนบุคคลภายในห้าวันทําการนับแต่วันที่ลงนามในสัญญาโดยไม่ต้องแจ้งให้บริษัทจัดการกองทุนส่วนบุคคลทราบล่วงหน้าและไม่ต้องชดใช้ค่าเสียหายใด ๆ ให้แก่บริษัทเนื่องจากการเลิกสัญญาดังกล่าว เว้นแต่เป็นการทําสัญญากับลูกค้าที่เป็นกองทุนสํารองเลี้ยงชีพและกองทุนบําเหน็จบํานาญข้าราชการ"ข้อ ๙ ประกาศนี้ให้ใช้บังคับตั้งแต่วันที่ 15 มีนาคม พ.ศ. 2550 เป็นต้นไปผู้มีอํานาจลงนาม - ประกาศ ณ วันที่ 23 กุมภาพันธ์ พ.ศ. 2550 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อปรับปรุงแก้ไขหลักเกณฑ์ให้เหมาะสมยิ่งขึ้นในเรื่องดังต่อไปนี้ 1. การผ่อนผันการจัดทําหนังสือชี้ชวนของกองทุนรวมเปิดให้เป็นปัจจุบันทุกรอบระยะเวลาบัญชี 2. การผ่อนผันการจัดสรรหน่วยลงทุนให้แก่ผู้ลงทุนเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมด 3. การดําเนินการของสํานักงานเมื่อมีการใช้กองทุนรวมเพื่อผู้ลงทุนทั่วไปผิดวัตถุประสงค์ของการจัดตั้งกองทุนรวมประเภทดังกล่าว 4. การกําหนดลักษณะของผู้ประกันของกองทุนรวมมีประกันให้ชัดเจนยิ่งขึ้น 5. การเพิ่มเติมเหตุที่กองทุนรวมสําหรับผู้ลงทุนในต่างประเทศจะขอผ่อนผันการปฏิบัติตามหลักเกณฑ์แห่งประกาศ ที่ สน. 23/2547 และ 6. การกําหนดลักษณะของสัญญารับจัดการกองทุนส่วนบุคคลเพิ่มเติม